text: সরকার জনবিচ্ছিন্ন হয়ে হামলা-মামলার পথ বেচে নিয়েছে: আবু সুফিয়ান
  শুক্রবার, ৩ এপ্রিল ২০২০	১২:৫৮ পিএম
  newsgarden24.com	০৮:০১ পিএম, ২০২০-০২-১৪	127
  নিউজগার্ডেন ডেস্ক, ১৪ ফেব্রুয়ারী ২০২০ ইংরেজী, শুক্রবার: চট্টগ্রাম মহানগর বিএনপির সিঃ সহ সভাপতি ও চট্টগ্রাম দক্ষিণ জেলা বিএনপির আহবায়ক আবু সুফিয়ান বলেছেন, সরকার জনবিচ্ছিন্ন হয়ে হামলা-মামলার পথ বেচে নিয়েছে। এতে বোঝা যায় সরকারের সময় শেষ হয়ে আসছে। হামলা-মামলা দিয়ে আন্দোলন বন্ধ করা যাবে না। চলমান আন্দোলন সফল হবেই।
  বিরোধী দলের ওপর দমন-পীড়ন বন্ধ করুন। অন্যথায় পালানোর পথও পাবেন না। সরকার বিরোধী দলের শীর্ষ নেতাদের বিরুদ্ধে মামলা দিয়ে সারাদেশে আন্দোলনে আগুন জ্বালিয়ে দিয়েছে। যারাই আ'লীগের সমালোচনা করবে, ভিন্ন মতের থাকবে তাদের উপরই হামলা-মামলা নেমে আসবে। এটাই
  দলটির চরিত্র। তারা রাজনৈতিকভাবে বিরোধী দলকে মোকাবেলা করতে ব্যর্থ হয়েছে। তিনি আজ ১৪ ফেব্রুয়ারী শুক্রবার চট্টগ্রাম-৮ আসনের উপ নির্বাচনে ভোট কেন্দ্রে সন্ত্রাসী হামলায় আহত যুবদল নেতা খুরশেদ আলমের হাতে আর্থিক অনুদান তুলে দিয়ে এসব কথা বলেন।
  এ সময় উপস্থিত ছিলেন চট্টগ্রাম মহানগন বিএনপির যুগ্মসম্পাদক আনোয়ার হোসেন লিপু, মৎস্য বিষয়ক সম্পাদক মোহাম্মদ বকতেয়ার, সহ আপ্যায়ন বিষয়ক সম্পাদক আব্দুল আজিজ, মোহরা ওয়ার্ড বিএনপির সভাপতি জানে আলম জিকু, হাজী নাছির, পুর্বষোল শহর ওয়ার্ড বিএনপির সিনিয়র সহ সভাপতি হাজী ইলিয়াছ শেখু, আফিল উদ্দিন, মহানগর যুবদলের সহ সভাপতি ম. হামিদ, মোহাম্মদ আলী, মোহাম্মদ করিম, আবুল হাসেম, জালাল, ওয়ার্ড ছাত্রদল নেতা আব্দুল আজিজ, রায়হান প্রমুখ।